Nüüd polnud enam taganemisteed, ainult lasku allapoole. See oli juba lihtne tegevus, keskendusin laskumisvahendile, haaravale ja köiele mis jäi minust kõrgemale. Laskumisel näen mitmeid julgestuspunkte, peatun vahepeal seina uurimiseks. Püüan meenutada raamatupilti ning seda seinal toimuvaga kokku viia. Kuigi köit on veel 10m minust allpool, hakkan juba paaniliselt jaamakohta otsima, seda ei  paista. Sunnin end rahulikuks, laskun edasi ja mõne hetke pärast näengi planeeritud jaama.